stanford-oval/wikipedia huggingface dataset:
ג'יימס סיילאס
קריירת משחק

סיילאס נלקח בבחירה ה-70 של דראפט ה-NBA‏ 1972 על ידי יוסטון רוקטס, אך שוחרר ממנה לפני פתיחת העונה וחתם על חוזה בדאלאס צ'אפרלס מליגת ה-ABA. בעונתו הראשונה בדאלאס קלע 13.7 נקודות בממוצע למשחק, ונבחר לחמישיית הרוקיז של העונה. בקיץ 1973 עבר המועדון לסן אנטוניו, ושינה את שמו לסן אנטוניו ספרס. בעונת 1974/1975 השתתף סיילאס במשחק האולסטאר של ה-ABA ונבחר לחמישייה השנייה של העונה לאחר שרשם ממוצעים של 19.3 נקודות ו-4.9 אסיסטים למשחק. בעונה העוקבת השתתף בשנית במשחק האולסטאר ונבחר לחמישיית העונה הראשונה, לאחר שקלע 23.8 נקודות ומסר 5.4 אסיסטים בממוצע למשחק.
בשנת 1976 עברו הספרס לשחק בליגת ה-NBA. בשתי העונות הבאות מיעט סיילאס לשחק, בשל פציעה בברכו, ותרם כ-6 נקודות בממוצע למשחק בלבד. בעונת 1978/1979 חזר לכשירות מלאה, וסייע לסן אנטוניו להעפיל לגמר האזור המזרחי עם ממוצע של 16.0 נקודות למשחק. בשתי עונותיו האחרונות בקבוצה המשיך להציג יכולת גבוהה, כשקלע 17.7 נקודות וחילק 4.2 אסיסטים בממוצע למשחק.
ביוני 1981, לאחר 9 עונות עם הצ'אפרלס/ספרס, נשלח סיילאס בטרייד לקליבלנד קאבלירס בתמורה לבחירת דראפט עתידית. בעונתו היחידה בקליבלנד קלע ממוצע של 11.2 נקודות למשחק, בטרם פרש ממשחק.
הערות שוליים

↑  סטטיסטיקות קריירת המשחק של סיילאס, באתר basketball-reference.com
1 2 3  ג'יימס סיילאס: האגדה הראשונה של הספרס, באתר poundingtherock.com
↑  קבוצת כל הזמנים של ה-ABA, באתר remembertheaba.com
↑  החיים הסודיים של ג'יימס סיילאס, באתר remembertheaba.com,‏ מרץ 1976
↑  רשימת הנבחרים בדראפט 1972, באתר basketball-reference.com
↑  סיילאס נשלח בטרייד לקליבלנד, באתר הניו יורק טיימס, 17 ביוני 1981
גורדון שילדנפלד

גורדון שילדנפלד' (בקרואטית: Gordon Šildenfeld; בגרמנית: Gordon Schildenfeld; נולד ב-18 במרץ 1985) הוא כדורגלן עבר קרואטי ממוצא אוסטרי ששיחק בעמדות המגן.
ביוגרפיה

גורדון שילדנפלד נולד בשיבניק שביוגוסלביה. הוא עשה את צעדיו הראשונים בכדורגל במועדון שיבניק. בשנת 2007, נקנה על ידי הקבוצה דינמו זאגרב. הוא שיחק במדי הקבוצה במשך כחצי עונה בלבד. היה שחקן הרכב קבוע במשחקי ליגת האלופות וגביע אופ"א. בינואר 2008 נמכר לבשיקטש הטורקית תמורת סכום של 1.7 מיליון יורו. בבשיקטש שיחק למעשה רק עד סוף עונת 2007/08. לאחר מכן הושאל לדיסבורג הגרמנית ושנה אחרי זה – לשטורם גראץ האוסטרית. ביוני 2010 חתם שלידנפלד עם גראץ על חוזה לשלוש שנים.
בתום עונת 2010/11 מכרה גראץ את כרטיס השחקן של שלידנפלד לאיינטרכט פרנקפורט תמורת 1 מיליון יורו. שלידנפלד שיחק בשורות פרנקפורט עונה אחת, במהלכה היה אחד משחקני המפתח של הקבוצה ועזר לה לעלות חזרה לבונדסליגה הראשונה. לאחר עונה אחת בפרנקפורט – נמכר שלידנפלד לדינמו מוסקבה הרוסית תמורת 2 מיליון יורו.
ביוגרפיה > נבחרת קרואטיה

ב-19 בנובמבר 2009 שיחק שילדנפלד את משחקו הראשון בנבחרת הקרואטית – הוא נכנס כמחליף בדקה 59 במשחק ידידות מול נבחרת ליכטנשטיין. הוא זומן לסגל הנבחרת ליורו 2012, לקח חלק בכל שלושת משחקי הקבוצה בטורניר. שילדנפלד נסע עם הנבחרת למונדיאל 2014, אך לא שותף באף אחד ממשחקיה בתחרות.
ב 28 במרץ 2015 במשחק נגד נורווגיה במסגרת מוקדמות יורו 2016 כבש שילדנפלד את שערו היחיד במדי הנבחרת. הוא השתתף גם ביורו 2016 עצמו, אך נטל חלק בשני משחקים בלבד – בשניהם נכנס כמחליף בדקה 90. לאחר יורו 2016 לא זומן יותר לסגל הנבחרת.
תארים

אליפות ליגת העל הקרואטית: 2007/08, 2015/16
הגביע הקרואטי: 2008, 2016
הגביע היווני: 2013/14
אליפות הבונדסליגה האוסטרית: 2010/11
הגביע האוסטרי : 2010
בראד וונאמייקר

| --- | --- |

וונאמייקר במדי פנרבחצ'ה בשנת 2017
 לידה:  25 ביולי 1989 (בן 35) פילדלפיה שבפנסילבניה, ארצות הברית
 עמדה:  רכז
 גובה:  1.91 מטר
 מספר:  10
 מכללה:  אוניברסיטת פיטסבורג
 דראפט:  לא נבחר, 2011
 קבוצות כשחקן
 2011–2012   2012   2012   2012–2013   2013–2014   2014–2016   2016–2017   2017–2018   2018–2020   2020–2021   2021   2021   2021–:  טראמו   פולוגור פורלי   אוסטין ספרס   לימוז   פיסטויה   ברוז באמברג   דרושפאקה   פנרבחצ'ה   בוסטון סלטיקס   גולדן סטייט ווריורס   שארלוט הורנטס   אינדיאנה פייסרס   וושינגטון וויזארדס
 הישגים כשחקן
 M.V.P של סדרת הגמר בליגת העל הגרמנית (2016)  שחקן ההתקפה הטוב ביותר בליגת הגרמנית (2016)   אליפות גרמניה בכדורסל (2015,2016)   אליפות טורקיה בכדורסל (2018)  נבחרת העונה בליגת העל הטורקית (2017)   הסופר-קאפ הטורקי בכדורסל (2017)   החמישייה השנייה ביורוליג (2017)
בראדלי דניאל וונאמייקר (באנגלית: Bradley Daniel Wanamaker, נולד ב-25 ביולי 1989) הוא כדורסלן אמריקאי, המשחק בעמדת הרכז.
קריירת מועדונים > ראשית הקריירה

וונאמייקר החל את דרכו באוניברסיטת פיטסבורג, שם שיחק ב'הפנתרים פיטסבורג' תחת הדרכתו של המאמן ג'יימי דיקסון. בפיטסבורג שיחק וונאמייקר כארבע שנים (2010–2014) במהלכן קלע 1,090 נקודות וזכה לאות הצטיינות מטעם סוכנות הידיעות AP. לפני הגעתו למכללה, שיחק וונאמייקר בתיכון בו למד, היה נחשב לשחקן מצטיין וזכה לתואר 'שחקן השנה של פילדלפיה דיילי ניוז'.
קריירת מועדונים > טראמו ופולגור פורלי

בשנת 2011, לאחר שלא נבחר בדראפט הnba, החל וונאמייקר את הקריירה המקצועית ושיחק במהלך עונת 2011–2012 בשני מועדוני כדורסל איטלקיים: טראמו ופולגור פורלי.
קריירת מועדונים > אוסטין ספרס

לאחר סיום העונה באיטליה, חתם וונאמייקר באוסטין ספרס מליגת הפיתוח של הnba, קבוצת הבת של הספרס. בסיומה של העונה, זכה וונאמייקר עם הקבוצה באליפות ליגת הפיתוח.
קריירת מועדונים > לימוז' הצרפתית ופיסטויה האיטלקית

לאחר הזכייה באליפות ליגת הפיתוח עם האוסטין ספרס, חתם וונאמייקר בלימוז' מליגת העל הצרפתית בכדורסל. במהלך העונה העמיד ממוצעים של 9.0 נקודות ו-3.4 ריבאונדים למשחק. בסיום העונה עזב וונאמייקר את הקבוצה וחתם בקבוצת פיסטויה מליגת העל האיטלקית בכדורסל.
קריירת מועדונים > ברוזה באמברג

ב-2 ביולי 2014 חתם וונאמייקר בקבוצת ברוזה באמברג מליגת העל הגרמנית בכדורסל לעונה אחת. בעונתו הראשונה במועדון הוביל וונאמייקר את קבוצתו לאליפות ליגת העל הגרמנית לעונת 2014–2015 ואף זכה בתואר הM.V.P של גמר הפלייאוף. בעקבות זכייתה באליפות, קיבלה באמברג כרטיס חופשי ליורוליג לעונת 2015–2016. בסיום עונתנו הראשונה במועדון, חתם וונאמייקר לעונה נוספת. במהלך עונתנו השנייה המשיך את היכולת הטובה מהעונה הראשונה והוביל את קבוצתו לטופ 16 ביורוליג ולאליפות ליגת העל הגרמנית שנייה ברציפות.
קריירת מועדונים > דרושפאקה

ב-23 ביוני 2016 חתם וונאמייקר בקבוצת דרושפאקה מליגת העל הטורקית, ששיחקה באותה עונה גם במפעל היורוליג. וונאמייקר, ששיחק באותה עונה תחת המאמן דייוויד בלאט, היה נחשב לשחקן מפתח בקבוצתו והוביל אותה לרבע גמר היורוליג, חצי גמר הפלייאוף בליגה הטורקית וגמר הגביע הטורקי. את עונת היורוליג סיים וונאמייקר עם ממוצעים של 16.7 נקודות.
קריירת מועדונים > פנרבחצ'ה

ב-7 בספטמבר 2017, חתם וונאמייקר בקבוצת פנרבחצ'ה, אלופת היורוליג והליגה הטורקית לעונת 2017–2018. את העונה הסדירה ביורוליג סיים עם ממוצעים של 11.4 נקודות.
קריירת מועדונים > בוסטון סלטיקס

בקיץ 2018 חתם על חוזה לעונה אחת בבוסטון סלטיקס מליגת ה-NBA, ובקיץ העוקב חתם על חוזה בקבוצה לעונה נוספת.
קריירת מועדונים > גולדן סטייט ווריורס

לקראת עונת 2020/2021 חתם וונאמייקר על חוזה בגולדן סטייט ווריורס.
קריירת מועדונים > שארלוט הורנטס

ב-25 במרץ 2021 הועבר במסגרת טרייד לשארלוט הורנטס.
קריירת מועדונים > אינדיאנה פייסרס

ב-6 באוקטובר 2021 חתם וונאמייקר באינדיאנה פייסרס. לאחר שלושה חודשים שוחרר מהקבוצה.
קריירת מועדונים > וושינגטון וויזארדס

ב-29 בדצמבר 2021 חתם על חוזה לעשרה ימים בוושינגטון ויזארדס.
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ברוזה במברג | 24 | 24 | 28.8 | 0.443 | 0.364 | 0.775 | 4.1 | 4.0 | 1.3 | 0.1 | 12.2 |
| 2016/2017 | דרושפאקה | 34 | 33 | 33.5 | 0.448 | 0.386 | 0.864 | 3.1 | 4.6 | 1.5 | 0.9 | 16.7 |
| 2017/2018 | פנרבחצ'ה | 36 | 25 | 26.1 | 0.410 | 0.333 | 0.855 | 2.7 | 3.8 | 1.3 | 0.1 | 11.3 |

| קריירה |  | 94 | 82 | 29.5 | 0.434 | 0.363 | 0.844 | 3.2 | 4.2 | 1.4 | 0.1 | 13.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | בוסטון | 36 | 0 | 9.5 | 0.476 | 0.410 | 0.857 | 1.1 | 1.6 | 0.3 | 0.1 | 3.9 |
| 2019/2020 | בוסטון | 71 | 1 | 19.3 | 0.448 | 0.363 | 0.926 | 2.0 | 2.5 | 0.9 | 0.2 | 6.9 |
| קריירה |  | 107 | 1 | 16.0 | 0.454 | 0.376 | 0.915 | 1.7 | 2.2 | 0.7 | 0.1 | 5.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | בוסטון | 4 | 0 | 4.3 | 0.429 | 1.000 | 0.750 | 0.3 | 0.8 | 0.3 | 0.0 | 2.5 |
| 2019/2020 | בוסטון | 17 | 0 | 16.1 | 0.483 | 0.444 | 0.875 | 2.0 | 1.8 | 0.7 | 0.2 | 4.9 |
| קריירה |  | 21 | 0 | 13.8 | 0.478 | 0.464 | 0.850 | 1.7 | 1.6 | 0.6 | 0.2 | 4.5 |
הערות שוליים

↑  "Italian Basketball, News, Teams, Scores, Stats, Standings, Awards - eurobasket News". www.eurobasket.com. נבדק ב-2018-04-15.
↑  "Brad Wanamaker named Beko BBL Finals MVP". Sportando (באנגלית). נבדק ב-2018-04-15.(הקישור אינו פעיל)
↑  "Brose Bamberg extends with Brad Wanamaker and Janis Strelniekis". Sportando (באנגלית). נבדק ב-2018-04-15.(הקישור אינו פעיל)
↑  ישראל ספורט - עשו את העבודה: דרושפאקה העפילה לרבע גמר היורוליג, באתר ישראל ספורט
↑  חוצה את הקווים: וונאמייקר סיכם בפנרבחצ'ה, באתר ONE‏, 6 בספטמבר 2017
↑  וונאמייקר חותם בבוסטון סלטיקס, באתר הקבוצה, 2 ביולי 2018
↑  בוסטון מחתימה את וונאמייקר ותייס, באתר הקבוצה, 17 ביולי 2019
↑  וונאמייקר חותם על חוזה בגולדן סטייט, באתר הקבוצה, 23 בנובמבר 2020
↑  Hornets Acquire Brad Wanamaker and Protected 2022 Second-Round Pick from Golden State, NBA.com. March 25, 2021
ג'יימס ג. ארתור

| --- | --- |
אין תמונה חופשית
 לידה:  18 במאי 1944 (בן 80) המילטון, קנדה 
 ענף מדעי:  אנליזה הרמונית 
 מקום לימודים:  אוניברסיטת טורונטו  אוניברסיטת ייל 
 מנחה לדוקטורט:  רוברט לנגלנדס 
 מוסדות:  אוניברסיטת טורונטו  אוניברסיטת ייל  אוניברסיטת דיוק 
 תלמידי דוקטורט:  קליפטון ל.ר. קנינגהאם, דייוויד לי דה ג'ורג', כריסטינה מריה בלנטיין, Paul Mezo, הנג סון, ג'יייסון לוי, Peter A. Mischenko, Geo Kam-Fai Tam 
 פרסים והוקרה:  John L. Synge Award (1987)  פרס סטיל למפעל חיים (2017)  עמית האגודה האמריקאית למתמטיקה (2013)  Fellow of the Fields Institute (2002)  שותף במסדר קנדה (2018)  פרס וולף למתמטיקה (2015)  מדליית הזהב של קנדה ע״ש גרהרד הרצברג למדע והנדסה (1999)  מדליית וילבור קרוס (2000)  מדליית הנרי מרשל טורי (1997)  פרס מרכז מחקר המתמטיקה הקנדי-פילדס-המכון הפסיפי למדעים מתמטיים (1997)  עמית החברה המלכותית של קנדה  עמית החברה המלכותית  עמית האקדמיה האמריקאית לאמנויות ולמדעים  מלגת גוגנהיים 
 
ג'יימס גרג ארתור (אנגלית: James Greig Arthur;‏ 18 במאי 1944) הוא מתמטיקאי קנדי העובד על אנליזה הרמונית, ונשיא לשעבר של האגודה האמריקאית למתמטיקה.
הוא פרופסור במחלקה למתמטיקה של אוניברסיטת טורונטו.
חייו

ארתור נולד בהמילטון שבקנדה. את תוארו הראשון קיבל בשנת 1966 באוניברסיטת טורונטו. את התואר השני קיבל ב-1967, גם הוא מאוניברסיטת טורונטו. את הדוקטורט קיבל ב-1970 באוניברסיטת ייל, החל משנה זו עבד שם במשך שש שנים. המנחה שלו היה פרופסור רוברט לנגלנדס. ב-1976 הוא הצטרף לפקולטה של אוניברסיטת דיוק, והחל משנת 1978 הוא פרופסור באוניברסיטת טורונטו. בין השנים 1976 ו-2002 הוא הרצה במכון למחקר מתקדם ארבע פעמים. נכון להיום לארתור יש שבעה תלמידים.
עבודתו

פרופסור ג'יימס ארתור פרסם כ-56 מאמרי מחקר, יותר מ-2000 עמודים בכתבי עת מתמטיים. בנוסף למחקר ארתור גם מרצה במגוון מוסדות אקדמיים. הוא נודע בעיקר בזכות פיתוח נוסחת העיקבה לחבורות רדוקטיביות. זהו השיג חשוב לעין שיעור אשר מכליל את נוסחת העיקבה של סלברג לחבורה SLׂ(2) משנת 1956. בעבודתו הציג ארתור כלים מרכזיים רבים באנליזה הרמונית לא קומוטטיבית על חבורות רדוקטיביות כלליות. בהסתמכו על עבודותיהם של לנגלנדס, שלסטד, קוטביץ, וולדספורג'ה ואחרים, ארתור השיג את נוסחת העיקבה בצורתה היציבה.
ארתור היה הקנדי הראשון שזכה במדליית הזהב של קנדה למדע והנדסה , והקנדי השני שזכה בפרס וולף למתמטיקה. הראשון היה המנחה שלו, פרופסור רוברט לנגלנדס.
לעבודתו של ארתור נודעה השפעה עצומה. למשל, היא שימשה כלי מרכזי בהוכחת לאפורג את התאמת לנגלנדס לשדות פונקציות. לאחרונה, השתמשו בה קלוזל, האריס, טיילור ואחרים בבנייתן, בשיטות p- אדיות, של הצגות גלואה המתאימות לתבניות אוטומורפיות. לרעיונותיו של ארתור, הישגיו והטכניקות שהציג יהיו עוד שימושים רבים וחשובים בתורת ההצגות האוטומורפיות ובחקר מרחבים סימטריים מקומית. עבודתו של ארתור היא אבן דרך במתמטיקה, אשר תתן השראה לדורות של מתמטיקאים בעתיד.
פרסים

פרס ג'ון ל. סינג' (1987)
חבר בחברה המלכותית (1992)
(CRM prize-Fields-PIMS (1997
מדליית הנרי מרשל טורי (1997)
גרהרד הרצברג מדליית הזהב הקנדית של מדעים והנדסה (1999)
(Wilbur Cross Medal (2000
חבר באקדמיה האמריקאית לאומנויות ומדעים (2003)
חבר באגודה האמריקאית למתמטיקה (2012)
פרס וולף למתמטיקה (2015)
לקריאה נוספת

רשימה של כל המאמרים והמחקרים שפרופסור ג'יימס ארתור פרסם
הערות שוליים

1 2  Professor James G. Arthur, אתר אוניברסיטת טורונטו
↑  The Mathematics Genealogy Project - James Arthur, מתמטיקאים מובילים
↑  פרופ' ג'יימס ג. ארתור, James G. Arthur, באתר פרס וולף
↑  science.ca : James Greig Arthur, מדעני קנדה
| --- | --- |
בקרת זהויות :  NLI: 987007604903405171  BIBSYS: 5024002  BnF: cb161463964 (data)  CiNii: DA01384032  GND: 133218317  ISNI: 0000 0001 0932 3189  LCCN: n88092162  MGP: 15892  NTA: 070068259  SUDOC: 055473555  VIAF: 108958296   WorldCat (עם VIAF): 108958296
גופים קטנים במערכת השמש

אסטרואיד - מוגדר כגוף קטן במערכת השמש.
דיאגרמת אוילר לסיווג גרמי השמיים במערכת השמש, על שם לאונרד אוילר
גופים קטנים במערכת השמש (באנגלית: Small solar system bodies או בקיצור SSSB) הוא מונח שנקבע באוגוסט 2006 על ידי האיגוד האסטרונומי הבינלאומי כדי לתאר גופים במערכת השמש אשר אינם כוכבי לכת ואינם כוכבי לכת ננסים.
כיום לא ברור אם יוגדר גבול תחתון כחלק מההגדרה של גופים קטנים במערכת השמש, או אם הוא יקיף את כל החומר (material) עד לרמה של מטאוריטים, הגופים המאקרוסקופיים הקטנים ביותר הסובבים את השמש. (ברמה מיקרוסקופית יש גם גופים קטנים יותר כגון אבק בין-כוכבי, חלקיקים של רוח שמש וחלקיקים חופשיים של מימן.)
ירחים שונים מגופים קטנים במערכת שמש לא בגודלם, אלא במסלולם. מסלולי ירחים אינם מרוכזים סביב השמש אלא סביב אובייקטים אחרים במערכת השמש, כגון כוכבי לכת, כוכבי לכת ננסים, ואף סביב גופים קטנים במערכת שמש (SSSB).
חלק מהגופים הגדולים יותר עשויים להיות מסווגים מחדש בעתיד ככוכבי לכת ננסים, עד בדיקה נוספת כדי לקבוע אם הם נמצאים בשיווי משקל הידרוסטטי.
הרוב המכריע של גופים קטנים במערכת שמש נמצא בשני אזורים נפרדים, חגורת האסטרואידים וחגורת קויפר. שתי חגורות אלה מחזיקות במבנה פנימי כלשהו הקשור להפרעות על ידי כוכבי לכת הגדולים (במיוחד יופיטר ונפטון, בהתאמה), ויש להם גבולות שהוגדרו באופן רופף למדי. אזורים אחרים של מערכת השמש גם מוקפים על ידי גופים קטנים אך בריכוזים קטנים יותר. אלה כוללים את האסטרואידים קרובים ארץ, קנטאורים, שביטים ואובייקטי דיסק מפוזרים.
רקע

מאז שנת 1930, בה התגלה פלוטו, הוא נחשב ככוכב לכת התשיעי למרות שהיה הרבה יותר קטן משאר כוכבי הלכת. כאשר התגלה אריס, גוף שמימי שהיה גדול מפלוטו, בשנת 2005, ביקשו מגליו לרשום אותו ככוכב הלכת העשירי. הדבר עורר ויכוח בקהילה האסטרונומית בנוגע לשאלה האם יש להוסיף כוכב לכת נוסף או לשלול את מעמדו של פלוטו ככוכב לכת.
באוגוסט 2006, עדכן האיגוד האסטרונומי הבינלאומי את ההגדרה של "כוכב לכת", והוסיף הגדרה חדשה בשם "כוכב לכת ננסי", המתאימה לגופים קטנים יותר כמו פלוטו ואריס. כמו כן נקבע כי כל אותם הגופים שלא עומדים בשתי ההגדרות הללו יכונו "גופים קטנים במערכת השמש".
נוסח ההחלטה

"כל הגופים האחרים... הסובבים את השמש יתייחסו לקבוצה המכונה 'גופים קטנים במערכת השמש'... אלה כוללים כרגע את מרבית האסטרואידים במערכת השמש, מרבית הגופים הטרנס נפטוניים, השביטים ושאר הגופים הקטנים."
סיווג הגופים הקטנים במערכת השמש

יש חלוקה לפי סוג הגופים:
אסטרואידים - גופים סלעיים, רובם בצורה לא כדורית, שנמצאים בעיקר במערכת השמש הפנימית (ראו חגורת האסטרואידים).
אסטרואידים וולקניים – אסטרואידים הנמצאים במסלול בחגורה שבין 0.08 לבין 0.21 יחידות אסטרונומיות, במסלולו של כוכב חמה.
גופים קרובי ארץ – כל אותם הגופים הנמצאים בחלל בסמיכות לכדור הארץ.
אסטרואידי אטן - בעלי מרחק הקפה ממוצע הקטן מיחידה אסטרונומית אחת, ובעלי אפהליון גדול מ-0.983 יחידות אסטרונומיות.
אסטרואידי אפולו - בעלי מרחק הקפה ממוצע גדול מיחידה אסטרונומית אחת, שנקודת הפריהליון שלהם קטנה מ-1.017 יחידות אסטרונומיות. מסלולם סביב השמש בדרך כלל חוצה את מסלול כדור הארץ והם עלולים להוות סכנה.
אסטרואידים בחגורת האסטרואידים – אסטרואידים הנמצאים במסלול סביב השמש בחגורת האסטרואידים בין מאדים לבין צדק.
אסטרואידים טרוייאנים – קבוצה של אסטרואידים הנמצאים במסלול סביב השמש במסלולו של צדק. מחולקים לשתי קבוצות:
אסטרואידים טרוייאנים – לפני צדק.
אסטרואידים יוונים – אחרי צדק.
קנטאורים – קבוצה של אסטרואידים הנמצאים במסלול סביב השמש באזור שבין צדק לבין נפטון.
גופים טרנס נפטוניים בחגורת קויפר ובדיסק המפוזר - כל אותם גופים קטנים הנמצאים מעבר לכוכב הלכת נפטון (חוץ מכוכבי הלכת הננסיים פלוטו, האומיה, מאקה-מאקה ואריס). ייתכן שחלק מאותם גופים באזורים הרחוקים במערכת השמש יסווגו בעתיד ככוכבי לכת ננסים, זאת לאחר תצפיות נוספות שיוכיחו כי הם גדולים מספיק ועומדים בקריטריונים.
מטאורואידים - גופים המורכבים מאסטרואיד ובעלי תכונות דומות לאסטרואיד רק קטנים יותר ממטר אחד. לא נהוג לחלק אותם לקבוצות משנה.
שביטים  – גופים קטנים הדומים לאסטרואידים אך מורכבים בעיקר מקרח. יחודם הוא המסלול האליפטי הקיצוני סביב השמש, כאשר בהתקרבם לשמש הם יוצרים זנב ארוך ובהיר.
ראו גם

רשימת אסטרואידים
ג'סיקה ווטקינס

| --- | --- |

 לידה:  14 במאי 1988 (בת 36) גייתרסבורג, ארצות הברית 
 מידע כללי
 השכלה:  אוניברסיטת קליפורניה בלוס אנג'לס (2015)  אוניברסיטת סטנפורד (2010)  תיכון פיירויו 
 עיסוק בעבר:  גאולוגית
 תקופת השירות:  2017–הווה (כ־7 שנים)
 זמן שהייה בחלל:  245,582 דק' 
 משימות
 SpaceX Crew-4 
 
ג'סיקה ווטסקינס (באנגלית: Jessica Andrea Watkins; נולדה ב-14 במאי 1988) היא טייסת חלל אמריקאית בנאס"א, דוקטור לגאולוגיה, אקוונאוטית ושחקנית רוגבי בינלאומית.
ב-2022 ווטקינס הוכרזה כאישה האפרו-אמריקאית הראשונה שתסיים הכשרת של נאס"א לטיסה לתחנת החלל הבין-לאומית. הטיסה הראשונה שלה לחלל כחלק מהתוכנית המאוישת המסחרית המריאה ב-27 באפריל 2022.
ווטקינס היא חלק מתוכנית ארטמיס שמטרתה להנחית אישה על הירח עד 2025.
ראשית חייה

ג'סיקה אנדראה "ווטי" ווטקינס נולדה ב־1988 בגייטרסבורג, מרילנד למייקל וקרוליין ווטקינס. משפחתה עברה ללאפייט, קולורדו, שם היא סיימה את תיכון פיירוויו.
השכלה

לווטקינס תואר ראשון במדעי הגאלוגיה והסביבה מאוניברסיטת סטנפורד בקליפורניה, שלאחריו המשיכה ללימודי דוקטורט בגאולוגיה באוניברסיטת קליפורניה בלוס אנג'לס. המחקר שלה, בהנחיית פרופסור אן יין, התמקד במנגנוני מיקום למפולות על מאדים וכדור הארץ, כולל השפעת פעילות המים. לפני בחירתה כמועמדת לאסטרונאוטית, ווטקינס הייתה פוסט-דוקטורנטית במכון הטכנולוגי של קליפורניה.
קריירה ברוגבי

ווטקינס החלה לשחק רוגבי במהלך שנת הלימודים הראשונה שלה בסטנפורד ונשארה בקבוצה במשך ארבע שנים. בשנת 2008, במהלך השנה השנייה ללימודיה, היא הייתה חברה בנבחרת אלופת המדינה של חטיבה א'. גם ב-2008 וגם ב-2010, ווטקינס הפכה לחברה בצוות הרוגבי הראשון של הקולג'ים באמריקה. ווטקינס היא שחקנית רוגבי של נבחרת אמריקה לנשים לשעבר בשביעיות, ושיחקה עבור האיגלס במקום השלישי שלה בגביע העולם ברוגבי שביעיות ב-2009. במהלך משחקי הגביע העולמי היא הייתה כובשת הניסיונות המובילה בנבחרת ארצות הברית.
קריירה בנאס"א

כבוגרת תואר ראשון, ווטקינס עבדה במרכז המחקר של איימס כדי לתמוך בגשושית המאדים פניקס ובבדיקת אב-טיפוס של מקדחה עבור מאדים. בשנת 2009 היא הייתה גאולוגית ראשית של צוות 86 של נאס"א בחלל בתחנת המחקר של מאדים. כסטודנטית לתואר שני, היא עבדה במעבדת הנעת סילון בפרויקט NEOWISE לסקר אסטרואידים קרובים לכדור הארץ. ווטקינס עבדה גם על תכנון עבור רובר המאדים Curiosity. בשנת 2011, ווטקינס שימשה כחברת צוות תפעול מדעי עבור משימה אנלוגית.
היא שימשה כמתכננת של רובר מאדים 2020 ומשימת החזרת דגימה של מאדים, והייתה חברת צוות מדעי במשימה אנלוגית של מחקר וטכנולוגיה במדבר. כעמיתת פוסט-דוקטורט במכון הטכנולוגית של קליפורניה (קלטק), וכמשתפת פעולה בצוות המדע של מעבדת המדע של מאדים, היא השתתפה בתכנון יומי של פעילויות רובר מאדים והשתמשה בנתוני התמונה שלו בשילוב עם נתוני מסלול כדי לחקור את הסטרטיגרפיה, הגאולוגיה והגיאומורפולוגיה של מאדים.
ביוני 2017, נבחרה ווטקינס לאחת מ-12 אסטרונאוטים בכיתה ה-22 של נאס"א. התמקדות לימודי החלל הייתה על תחזוקת מערכות שונות, לימודי רוסית ועוד, מתוך מטרה לטוס לתחנת החלל ובעתיד לטוס לירח ולמאדים. היא סיימה את הכשרתה ב-2020 במרכז החלל ג'ונסון ביוסטון, טקסס.
בשנת 2019 הפכה לאקוונאוטית כאשר שהתה 12 ימים במעבדה התת-ימית אקווריוס (המעבדה התת-ימית היחידה בעולם) במהלך משימת NEEMO 23 (משימה של נאס"א בתנאים סביבתיים קיצוניים). המשימה, שהתרחשה בין התאריכים 10 ל-22 ביוני 2019, כללה בחינה של טכנולוגיות ויעדים על קרקעית הים עבור משימות חלל וחקר. משימת ה-NEEMO של ווטקינס הייתה הראשונה מסוגה שהציגה צוות מחקר שכולל נשים בלבד בראשות האסטרונאוטית האיטלקייה סמנתה כריסטופורטי.
בדצמבר 2020, היא נבחרה להיות חלק מצוות של תוכנית ארטמיס להחזיר בני אדם לירח בשנת 2025.
בנובמבר 2021, היא הפכה לאסטרונאוטית הרביעית בקבוצה 22, ולאישה האפרו-אמריקאית הראשונה, שהוטלה עליה משימה ארוכת שנים לתחנת החלל הבינלאומית לאחר שנבחרה כחברה האחרונה בצוות SpaceX Crew-4 כחלק מהתוכנית המאוישת המסחרית שהיא שיתוף פעולה בין חברת SpaceX לבין נאס"א.
הטיסה הראשונה שלה לחלל המריאה באפריל 2022. זו הפעם הראשונה של ווטקינס בחלל. תפקידה כולל התבוננות וצילום שינויים גאולוגיים על פני כדור הארץ, כמו גם חקירות אחרות על מדעי כדור הארץ והחלל, ביולוגיה והשפעות של טיסה ארוכת שנים בחלל על בני אדם.
חיים אישיים

ווטקינס חיה עם הוריה בלפאייט קולורדו, תחביביה הם כדורגל, טיפוס הרים, סקי וכתיבה יוצרת.
פרסים והוקרה

Jessica Watkins Day, April 19, 2022, City of Lafayette, Colorado
Stanford Earth Early- to Mid- Career Alumni Award, 2018
Caltech Division of Geological and Planetary Sciences Chair's Postdoctoral Fellowship, 2015
Postdoctoral Fellowship, California Alliance for Graduate Education and the Professoriate (AGEP), 2015
NASA Group Achievement Award, Mars Science Laboratory Prime Mission Science and Operations Team, 2015
Harold and Mayla Sullwold Scholarship for Academic Excellence and Outstanding Original Research, UCLA Department of Earth and Space Sciences, 2012
Graduate Research Fellowship in Geosciences, National Science Foundation, 2012
Diversity in the Geosciences Minority Research Grant Award, Geological Society of America, 2011
Chancellor's Prize, UCLA, 2010
California Space Grant Consortium Fellowship, 2010
Division I College Rugby National Champion, Stanford Women's Rugby, 2008
USA Rugby Collegiate All-American, 2008-2010
Women's Sevens Rugby World Cup Semi-finalist, USA Eagles, 2009
הערות שוליים

↑  אליסף קוסמן, ה-12 שנבחרו מתוך 18,300: האסטרונאוטים החדשים של נאס"א, באתר ynet, 8 ביוני 2022
↑  אליסף קוסמן, דור המאדים? נאס"א חושפת קבוצה של 12 אסטרונאוטים חדשים, באתר הידען, ‏7 ביוני 2017
↑  Heather Tonnessen, Jessica Watkins (Ph.D.) NASA Astronaut, NASA, ‏4 ביוני 2020
צוות SpaceX Crew-4 ב-2022, ווטקינס שנייה מימין
ג'ון וולפי

ג'ון אנתוני ווֹלְפִּי (באנגלית: John Anthony Volpe‏; 8 בדצמבר 1908 – 11 בדצמבר 1994) היה פוליטיקאי, איש עסקים ודיפלומט אמריקאי ממדינת מסצ'וסטס. וולפי, בנם של מהגרים איטלקים, ייסד וניהל חברת בנייה גדולה. בקריירתו הפוליטית היה רפובליקני בולט במסצ'וסטס ההולכת וגדלה, וכיהן כמושלהּ ה-61 וה-63 בשנים 1961–1963 ולאחר מכן בין השנים 1965–1969. במהלך כהונתו הראשונה של ריצ'רד ניקסון כנשיא ארצות הברית, היה וולפי מזכיר התחבורה של ארצות הברית, ולאחר מכן כשגריר ארצות הברית באיטליה עד 1977. במחלקת התחבורה היה וולפי דמות חשובה בפיתוח מערכת הכבישים הבין-מדינתיים.
ביוגרפיה > תחילת דרכו

וולפי נולד בדצמבר 1908 בווייקפילד שבמסצ'וסטס. הוא היה בנם של ויטו ופילומנה (לבית בנדטו) וולפי, מהגרים לארצות הברית שהגיעו ב-1905 מפסקוסנסונסקו (Pescosansonesco) שבאברוצו אל שכונת "הקצה הצפוני" של בוסטון, דרך אוניית נוסעים בשם "SS Canopic" של וייט סטאר ליין. אביו עסק בתחום הבנייה. וולפי למד אדריכלות במכון הטכנולוגי ונטוורת' שבבוסטון, ובתום לימודיו הגבוהים הקים משרד בנייה משלו בשנת 1930. עם פרוץ מלחמת העולם השנייה הייתה חברת הבנייה שלו מהמובילות שבארצות הברית. בשנת 1934 נישא וולפי לג'ובאנינה בנדטו, ממנה חבק שני ילדים, ג'ון אנתוני הבן ולורטה ז'אן וולפי רוטונדי. במהלך מלחמת העולם השנייה התנדב לשירות מדינתי בצי ארצות הברית, והתגייס בדרגת רב-סרן (Lieutenant Commander).
התפקיד הפוליטי הראשון של וולפי היה בשנת 1951, כאשר כיהן כסגן יושב ראש המפלגה הרפובליקנית במסצ'וסטס. ב-1953 מינה אותו המושל כריסטיאן הרטר לנציב העבודות הציבוריות של מסצ'וסטס, ובשנת 1956 מונה בידי נשיא ארצות הברית דווייט אייזנהאואר כמנהל הראשון של מִנהל הכבישים הפדרלי. בתפקיד זה הוא פיקח על השלבים הראשוניים של פיתוח מערכת הכבישים הבין-מדינתיים.